Приложение № 2
Проект!
ГОДИШЕН ПЛАН ЗА ПАША

НА ОБЩИНА ЗЛАТОГРАД
ЗА СТОПАНСКАТА 2020/2021 ГОДИНА
     
 I. Нормативно основание.
     
 Годишния план за паша на Община Златоград за стопанската  2020/2021 година е изготвен на основание чл. 37о, ал.4, т.3 от Закона за собствеността и ползването на земеделските земи (ЗСПЗЗ), съгласно който планът се изготвя ежегодно и се внася за разглеждане и приемане от Общинския съвет .
     
 II. Обхват и цел на плана за паша.    
      Годишният план за паша посочва годишното разпределение на пасищата, мерите и ливадите от общински поземлен фонд (ОПФ) за стопанската  2020/2020 година, по населените места на територията на общината, и реда и условията за ползването им при спазване на правилата, изготвени съгласно чл. 37о, ал.2 от ЗСПЗЗ и задълженията, изготвени съгласно чл. 37о, ал.4, т.3 от ЗСПЗЗ. 
      
Целта на плана е да се подобри стопанисването, контрола и реда за ползването на мерите и пасищата, общинска собственост, от собственици или ползватели на животновъдни обекти, земеделските стопани или техни сдружения, както и да се повишат техните познания при прилагане на добрите селскостопански практики.
      
ІІІ. Разпределение на пасищата и мерите.
     
 Ежегодно Общински съвет определя с решение пасищата, мерите и ливадите от ОПФ за общо и индивидуално ползване по смисъла на ЗСПЗЗ. Решението е съобразно с площта на свободните пасища и мери по землища на населените места, броя и вида на отглежданите пасищни животни на територията на общината и регистрираните животновъдни обекти.
     
 ІV. Отглеждани животни на територията на населените места на общината.
     
 Броя и вида на отглежданите пасищни животни по населени места на територията на Община Златоград са подробно описани в списък на регистрираните животновъдни обекти на територията на Община Златоград за 2020г., предоставен с писмо от официалния ветеринарен лекар за Община Златоград при ОДБХ – Смолян. 
    
  V. Финансов аспект на плана. 
      
  Чрез предоставянето за ползване под наем или аренда на пасищата и мерите от ОПФ на собственици или ползватели на животновъдни обекти и сключването на договори, общината осигурява постъпления в бюджета. Следва да се обмисли възможността получените приходи от наеми на пасища и мери, да бъдат използвани за поддържане на същите в добро земеделско и екологично състояние, както и възможността за външно финансиране на проекти на Общинска администрация с тази насоченост. 

       
  Важно е да се отбележи, че сключването на договори за наем или аренда за ползване на пасищата, мерите и ливади от ОПФ, не гарантира подпомагане на земеделските производители по схемите и мерките на Общата селскостопанска политика.

  
  При управлението, стопанисването и предоставянето за ползване на пасищата, мерите и ливадите от ОПФ, по реда определен в ЗСПЗЗ, Общинска администрация Златоград си взаимодейства с ОДБХ – Смолян, Общинска служба „Земеделие“ – град Златоград и Областна дирекция „Земеделие“ – град Смолян. 
 Настоящия годишен план за паша на Община Златоград за стопанската 2020/2021 година не претендира за пълнота и изчерпателност. По преценка и предложение на Общински съвет Златоград, същия може да бъде актуализиран, допълван и изменян. 
Приложение № 2 към Решение № Ж 894/30.01.2019г.
      Годишния план за паша на Община Златоград за стопанската 2020/2021 година е приет с Решение № Ж 894/30.01.2019г., на Общински съвет Златоград и е неразделна част от същото.

